OpenLLM-France/wikimedia huggingface dataset:
# Argo (filma)

Argo 2012ko Ben Affleck estatubatuar zinema zuzendariaren drama thriller film bat da. Antonio J. Mendez CIAko agentearen The Master of Disguise liburua eta Joshuah Bearman kazetariaren Wired aldizkariko The Great Escape artikuluan oinarrituta dago. Bertan, Ben Affleck, Bryan Cranston, Alan Arkin eta John Goodman aktoreek antzeztu zuten.
1980an jazotako Canadian Caper ("Kanadar Azpijokoa") izenez ezagutzen den benetako gertakari batean oinarrituta dago, Teherango gatibuen krisialdiaren testuinguruan.
2013ko 85. Oscar Sarien ekitaldirako 7 izendapen jaso zituen eta hiru irabazi: Film onenaren Oscar Saria, Gidoi egokitu onenaren Oscar Saria eta Muntatze onenaren Oscar Saria. Bestalde, bost Urrezko Globo sari ere irabazi zituen.
2012ko abuztuaren 31n estreinatu eta 2012ko Donostiako Zinemaldian lehiaketara aurkeztu zen.

## Argumentua

1979, Irango Iraultza. Khomeini aiatolaren jarraitzaileek Persiako sharen estradizioa eskatzeko, Teherango AEBetako enbaxada hartu dute: bertako sei langilek ihes egin dute eta Kanadako enbaxadan babes hartu. CIAk eta kanadar gobernuak haien erreskate ekintza antolatu behar dute. Helburu horretarako, CIAko Tony Mendez (Ben Affleck) agenteari horren ardura eman diote, bahituak askatzen aditua baita. Irtenbide hoberik ezean, Argo deritzan zientzia-fikziozko film bat asmatu eta Hollywoodeko John Chambers (John Goodman) talentu bilatzaile baten laguntzaz, filmaren eszenatokiak topatzeko, Iranera abiatu da. Misio hau du: Teheranera iritsi eta estatubatuar diplomatikoak haien filmaketa-taldeko kanadar zinemagileak direla esanez, haiekin muga iragan eta AEBetara itzultzea.

## Pertsonaiak

* Ben Affleck: Tony Mendez
* Bryan Cranston: Jack O'Donnell
* Alan Arkin: Lester Siegel
* John Goodman: John Chambers
* Tate Donovan: Robert Anders
* Clea DuVall: Cora Lijek
* Christopher Denham: Mark Lijek
* Scoot McNairy: Joe Stafford
* Kerry Bishé: Kathy Stafford
* Rory Cochrane: Lee Schatz
* Victor Garber: Ken Taylor
* Kyle Chandler: Hamilton Jordan
* Chris Messina: Malinov
* Željko Ivanek: Robert Pender
* Titus Welliver: Jon Bates
* Bob Gunton: Cyrus Vance
* Philip Baker Hall: Stansfield Turner
* Richard Kind: Max Klein
* Richard Dillane: Peter Nicholls
* Keith Szarabajka: Adam Engell
* Michael Parks: Jack Kirby
* Tom Lenk: Rodd
* Christopher Stanley: Tom Ahern
* Page Leong: Pat Taylor
* Taylor Schilling: Christine Mendez
* Ashley Wood: Beauty
* Barry Livingston: David Marmor, CIAko ofiziala
* Sheila Vand: Sahar
* Omid Abtahi: Reza
* Karina Logue: Elizabeth Ann Swift
* Adrienne Barbeau: Nina
* Fouad Hajji: Komiteh

## Ikus, gainera

* Canadian Caper

## Kanpo estekak

* Argo filmari buruzko webgunea (Ingelesez)
* Argo filmaren IMDBko fitxa irakurgai (Ingelesez)
* Argo filmaren trailer edo iragarkia ikusgai. Youtube.com (Ingelesez)
* Datuak: Q59653
* Multimedia: Argo (2012 film) / Q59653
# Argo Navis

Argo Navis, euskaraz: «Argo Itsasontzia», zeruko hego hemisferioko iraganeko konstelazio handi bat zen. Greziar mitologiako Argo itsasontzia irudikatzen zuen, Jason eta Argonauten ontzia.
Antzinaroan Klaudio Ptolomeo astronomoak sailkatutako konstelazioetako bat zen, baina 1763an Nicolas-Louis de Lacaille frantziar astronomoak gaur egungo hiru konstelazioetan banatu zuen: Carina ("gila"), Puppis ("popa") eta Vela ("bela").

## Erreferentziak

* ↑ (Ingelesez) Kanas, Nick. (2012). Star Maps: History, Artistry, and Cartography. Springer New York, 111 or. ISBN 9781461409175..

## Kanpo estekak

* Datuak: Q9258
* Multimedia: Argo Navis / Q9258
# Argo

    Artikulu hau itsasontziari buruzkoa da; konstelazioa gaitzat duena beste hau da: «Argo Navis»
Argo greziar mitologian, Jason eta bere lagun argonautak, Iolkotik, urrezko ahari larruaren bila nabigatzeko erabili zuten itsasontziaren izena da. Mitoaren iturririk hoberena, Rodaseko Apolonioren Argonautika da
Argo itsasontzia, Argosek eraiki zuen, eta, beraz, bere omenez izendatua izan zen. Argok, hitz egiteko eta profeziak egiteko dohainak zituen, Dodonako Orakulutik zetorren haritz zurez egina baitzegoen.
Argo eta bere tripulazioa, Herak bereziki babestuak izan ziren.

## Kanpo estekak

* (Ingelesez) Argo itsasontziaren irudikapen artistikoa
* Datuak: Q317932
* Multimedia: Argo / Q317932
# Artiom Txernousov

Artem Anatolyevich Chernousov (1996ko urtarrilaren 10a) errusiar kirol tiratzailea da .
2018ko ISSF Munduko Tiro Txapelketan parte hartu zuen eta 3 domina lortu zituen. 2021ean, Tokio 2020 Olinpiar Jokoetan ere domina lortu zuen Vitalina Batsaraxkina-rekin 10 m airezko pistolarekin bikote mistoen proban, zilarra lortuz. Bestalde, hainbat domina lortu ditu Europako Txapelketetan 2017-tik aurrera.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio ( Japonia) | 02 ! | 10 m aire pistola mistoa |
| Munduko txapelketak ||||
| Urtea | Lekua | Domina | Lehiaketa |
| 2018 | Changwon ( Hego Korea) | 01 ! | 10 m aire pistola mistoa |
| 2018 | Changwon ( Hego Korea) | 02 ! | 10 m aire pistola |
| 2018 | Changwon ( Hego Korea) | 03 ! | 10 m aire pistola taldeka |
| Europako Jokoak ||||
| Urtea | Lekua | Domina | Lehiaketa |
| 2019 | Minsk ( Bielorrusia) | 01 ! | 10 m aire pistola mistoa |
| 2019 | Minsk ( Bielorrusia) | 01 ! | 10 m aire pistola |
| 2019 | Minsk ( Bielorrusia) | 01 ! | 50 m pistola mistoa |
| Europako txapelketak ||||
| Urtea | Lekua | Domina | Lehiaketa |
| 2017 | Maribor ( Eslovenia) | 01 ! | 10 m aire pistola taldeka |
| 2018 | Győr ( Hungaria) | 01 ! | 10 m aire pistola mistoa |
| 2018 | Győr ( Hungaria) | 02 ! | 10 m aire pistola |
| 2019 | Osijek ( Kroazia) | 02 ! | 10 m aire pistola mistoa |
| 2019 | Osijek ( Kroazia) | 03 ! | 10 m aire pistola taldeka |
| 2020 | Wrocław ( Polonia) | 01 ! | 10 m aire pistola taldeka |
| 2020 | Wrocław ( Polonia) | 01 ! | 10 m aire pistola mistoa |
| 2020 | Wrocław ( Polonia) | 01 ! | 10 m aire pistola |
| 2021 | Osijek ( Kroazia) | 01 ! | 10 m aire pistola taldeka |
| 2021 | Osijek ( Kroazia) | 01 ! | 10 m aire pistola mistoa |
| 2021 | Osijek ( Kroazia) | 03 ! | 25 m pistola |

## Erreferentziak

* ↑ «Черноусов Артём Анатольевич — Спортсмены — Стрелковый Союз России — официальный сайт» web.archive.org 2018-09-02 (Noiz kontsultatua: 2021-12-01).

## Kanpo estekak

* Datuak: Q56486347
# Artisau garagardo

Artisau garagardoak garagardoak dira, gehigarririk eta kontserbagarririk gabeak eta pasteurizatu gabeak. Bizirik daude eta eboluzio-produktuak dira, egunero pixka bat aldatzen direnak, legamia bizia (ikusgai ala ez) daukate. Malta aleetatik hasita, urarekin, legamiarekin, lupuluarekin eta zerealekin batera, estrakturik erabili gabe, prozesu natural baten bidez sortzen dira.

## Kanpo estekak

* Datuak: Q25866325
# Artisau garagardotegi

Artisau garagardotegia edo mikrogaragardotegia eskala handiko garagardotegiek baino garagardo kopuru askoz txikiagoa produzitzen duen, eta jabe independentea daukan garagardotegia da. Halako garagardotegiak orokorki bere kalitatearen, zaporearen eta prestatzeko teknikaren gainean jartzen duten enfasiagatik bereizten dira.

## Kanpo estekak

* Datuak: Q5487333
* Multimedia: Microbreweries / Q5487333
# Artinita

Artinita karbonato motako minerala da.

## Ezaugarriak

Artinita karbonato mineralaren formula kimikoa hau da: ${\ce {Mg2(CO3)(OH)2 * 3H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Artinite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q2267780
* Multimedia: Artinite / Q2267780
# Artiom Volvitx

Artiom Aleksandrovitx Volvitx, errusieraz Артём Александрович Вольвич, (Nizhnevartovsk, Errusia, 1990eko ekainaren 22a), boleibolean lehiatzen den kirolari errusiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen boleibolean , ROC taldearekin Frantziaren atzetik eta Argentinaren aurretik. Kontuan izan behar da Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen izenean (Russian Olympic Committee) eta banderapean lehiatu zirela.
Tokion, honako hauek osatzen zuten taldea: Denis Bogdan, Valentin Golubev, Ivan Jakovlev, Jegor Kliuka, Igor Kobzar, Ilias Kurkaiev, Maksim Mikhailov, Pavel Pankov, Viktor Poletaiev, Jaroslav Podlesnykh, Dmitri Volkov eta Artiom Volvitx-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoak, estalia |

## Erreferentziak

* ↑ «Artiom Volvitx» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ Artiom Volvitx WorldofVolley-en (Ingelesez)

## Kanpo estekak

* Datuak: Q9160512
* Multimedia: Artem Volvich / Q9160512
# Argintzo

Argintzo, Nafarroa probintzian topa dezakegun euskal mendia da. Argintzo ez da inguruko mendirik garaiena -ohore hau Okorok du- baina nolanahi pilaturiko harrizko kaskoak xarma berezia ematen dio oro har muino belartsuz osaturiko katean.

## Kanpo estekak

Argintzo, http://www.euskal-herria.org/.
# Argiope

    Artikulu hau greziar mitologiako pertsonaiari buruzkoa da; armiarmen generoa gaitzat duena beste hau da: «Argiope (generoa)»
Argiope edo Telefasa (antzinako grezieraz: Τηλέφασσα), greziar mitologian, Tiroko erregina zen. Kasuren batzuetan, Niloren, izen bereko ibaiaren jainkoaren alabatzat hartzen zen. Zenbait seme-alaba izan zituen, horien artean, Europa, Zilix eta Kadmo. Bere senarra Agenor izan zen, edo, ziuraski, Fenix, Kadmo, Europa eta gainontzeko anai-arrebak, Fenixen seme-alaba ziren bertsioan.
Zeusek, Europa loreak biltzen ikusi zuenean, berehala maitemindu zen berataz, eta bahitu egin zuen, zezen zuri bihurtuz. Argiope, bere seme-alabekin batera abiatu zen Europaren bila, baina Trazian, nekatuta hil zen, non Kadmok lurperatu zuen.

## Kanpo estekak

* Datuak: Q853437
# Argimutil

Argimutilak edo zutargiak kandelak eusteko erabiltzen diren euskarri mugikorrak dira. Gutxienez, erromatarren garaitik dira ezagunak dira.
Adar bakarreko zein adar anitzeko argimutilak daude. Euskaraz, adar bakarrekoa, kandela bakarrari eusteko zutargi ere esaten zaio. Zutargiak argimutilak ere badira, baina argimutil guztien artean, beso anitzekoak ez lirateke zutargiak.

## Erabilpena

Kulturalki, garrantzi berezia du menora juduak: Daviden izarrarekin batera, erlijio horren ikur ezagunenetako bat dira. Erromako jentilen garaitik, Vatikanoko museoetan haitzurdinezko bi argimutil handi kontserbatzen dira, kristau gurtzan erabili zirenak eta, Erdi Aro kristautik, asko gordetzen dira elizetan XI. mendetik, brontze edo burdinez eginak eta forma eta tamaina askotakoak. Ezaugarri historikoei dagokienean, arte erromaniko garaikoak (XI. mendetik XIII. mendera) brontzezkoak ziren, eta beren oina giza irudiekin edo animalienekin apaintzen zen, eta arte gotikoaren garaikoak (XIV. mendetik XVI. mendera) brontze edo burdinazkoak ziren, tripode txiki eran, ziri altuarekin, platertxo batean amaitua, eta platertxo hartatik kandela sartzeko mutur bat, edo kandela edo aizkora eramateko zilindro huts bat irteten zen. XI. mendekoen artean, aipatzekoa da Hildesheimeko elizako altxorrean gordetako bilduma; gotikoari dagokionez, Espainian, Vic eta Solsonako museoetakoak, zenbait katedraletako beste batzuekin batera. Erdi Aro kristauan Jerusalemeko Tenpluaren imitaziozko besodun argimutilak ere egin ziren; halaber, Milangoa, XII. mendekoa.
| « | 31 «Egin urre garbizko argimutila, mailuz landua: haren oin, gerri, kopa, kukulu eta lore-hostoek gorputz bat bera egingo dute; 32 bi alboetatik sei beso aterako zaizkio, hiruna beso albo bakoitzetik. 33 Argimutilaren gerritik ateratzen diren sei besoetariko bakoitzak almendra-lore gisako hiru kopa izango ditu, beren kukulu, lore-hosto eta guzti; 34 gerriak ere almendra-lore gisako lau kopa izango ditu, beren kukulu, lore-hosto eta guzti. 35 Argimutilaren gerritik ateratzen diren hiru beso-bikoteetariko bakoitzak bere kopa izango du behealdean. 36 Beso eta kopek gorputz bat bera egingo dute argimutilarekin; guztia urre garbiz landua izango da. 37 «Egin zazpi kriseilu eta ezarri argi-mutilaren gainean, piztean aurrealdea argi dezaten. 38 Su-hatzak eta errautsontziak urre garbizkoak izango dira. 39 Hogeita hamabost kilo urre garbi erabiliko dute argimutila eta hornigaiak egiteko. 40 Izan arreta, guztia mendian erakutsi zaizun ereduaren arabera egiteko. | » |
| —Biblia- Irteera, 25. atala |||

## Kanpo estekak

* Datuak: Q548275
* Multimedia: Candelabra / Q548275
# Argirita

Argirita Brasilgo udalerri bat da, Minas Gerais estatuan kokatua. 2.688 biztanle ditu 159,378 km²ko eremuan.

## Ikus, gainera

* Minas Gerais

## Kanpo estekak

* Datuak: Q1792090
* Multimedia: Argirita / Q1792090
# Argirodita

Argirodita mineral bat da.

## Ezaugarriak

Argirodita elementu kimiko mineralaren formula kimikoa hau da: Ag₈GeS₆. Sistema ortorronbikoaren arabera sortzen ditu kristalak.

## Erreferentziak

* 1 2 (Ingelesez) «Argyrodit: Mineral information, data and localities.» www.mindat.org (Noiz kontsultatua: 13-05-2019).

## Kanpo estekak

* Datuak: Q425364
* Multimedia: Argyrodite / Q425364
# Argindegorta

Argindegorta Bizkaiko mendia da, 1089 metro ditu eta Gorbeiako mendilerroan kokatuta dagoena.

## Erreferentziak

* ↑ Gailurraren izena: Argindegorta (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Argindegorta (Mendikat)

## Ikus, gainera

* Euskal Herriko mendiak
* Bizkaiko mendien zerrenda

## Kanpo estekak

* luberri.net webgunean
* Datuak: Q56945457
# Alectis

Alectis arrain genero bat da. Carangidae familiaren barruan sailkatzen dira.

## Espezieak

| # | Espeziea | Egoera |
| style='text-align:right' | Alectis alexandrina | daturik gabe |
| style='text-align:right' | Alectis breviventralis | daturik gabe |
| style='text-align:right' | Alectis ciliaris | daturik gabe |
| style='text-align:right' | Alectis crinitus | daturik gabe |
| style='text-align:right' | Alectis indica | daturik gabe |
| style='text-align:right' | Alectis simus | daturik gabe |
| style='text-align:right' | Alectis temmincki | daturik gabe |
# Anastas Mikoian

Anastas Ivanovitx Mikoian (errusieraz: Анаста́с Ива́нович Микоя́н; armenieraz: Անաստաս Հովհաննեսի Միկոյան Anastas Hovhannesi Mikoyan; Sanahin, Armenia, 1895eko azaroaren 25a/azaroaren 13a - Mosku, Errusia, 1978ko urriaren 21a) sobietar politikaria izan zen.

## Biografia

Alderdi sozialdemokratan sartu zen, eta alderdiaren barruan boltxebikeen artean egon zen. Zuzenean parte hartu zuen Errusiar Iraultzan. Behin baino gehiagotan izan zen ministro. Kontseiluko lehendakariorde izan zen 1946tik aurrera, eta lehendakari 1964-1965 bitartean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q152738
* Multimedia: Anastas Mikoyan / Q152738
# Anastasi Agerre

    Artikulu hau idazle eta sindikalista buruzkoa da; beste esanahietarako, ikus «Agerre».
Anastasi Agerre Santesteban (Iruñea, Nafarroa Garaia, 1897 – ib., 1933ko abuztuaren 2a) euskal idazlea eta sindikalista zen. Jose Agerre idazlearen anaia gaztea, bere lanak Nafarroako hainbat egunkarietan argitara eman ziren (La Voz de Navarra, Amayur eta Euzkadi besteak beste). 1932etik 1933ra SOV sindikatu jeltzalearen Iruñeko egoitzaren burua izan zen.
1933an, 36 urte besterik ez zituelarik, lanera zihoala kamioi batek harrapatuta hil zen.

## Kanpo estekak

* Euskal prentsaren lanak-"Amayur"en argitaratutako artikuluak.
* Nafarkaria-Beste egile ahaztu bat: Anastasi Agerre.
* Datuak: Q29024304
# Anastasia (1997ko filma)

Anastasia ingelesez eginiko marrazki bizidunetako film klasikoa da, 1993ean estreinatua. Meg Ryan, John Cusack, Kelsey Grammer, Hank Azaria, Christopher Lloyd, Bernadette Peters, Kirsten Dunst eta Angela Lansbury aktoreek ahotsez bikoiztu zuten.

## Argumentua

Oharra: Atal honek istorio osoa edo amaiera argitzen du.

## Aktoreak

* Meg Ryan: Anastasia Nikolaevna Errusiakoa
** Kirsten Dunst: Anastasia neskatoa
** Lacey Chabert: Anastasia neskatoaren ahotsa
** Liz Callaway: Anastasia helduaren ahotsa abestietan
* John Cusack: Dimitri
** Glenn Walker Harris Jr.: Dimitri mutikoa
** Jonathan Dokuchitz: Dimitriren ahotsa abestietan
* Kelsey Grammer: Vladimir "Vlad" Vanya Voinitsky Vasilovich
* Christopher Lloyd: Grigori Rasputin
** Jim Cummings: Rasputinen ahotsa abestietan
* Hank Azaria: Bartok
* Angela Lansbury como Maria enperatriza
* Bernadette Peters: Sophie Stanislovskievna Somorkov-Smirnoff
* Andrea Martin: Phlegmenkoff kamarada
* Rick Jones: Nikolas II.a Errusiakoa tsarra
** Rick Jones: soldadu iraultzailea, zerbitzaria eta billete saltzailearen ahotsak
* Charity James: Gezurretazko Anastasia
* Debra Mooney: Aktorea
* Arthur Malet: Gizon bidaiaria

## Kanpo estekak

* IMDBko fitxa irakurgai (Ingelesez)
* Datuak: Q486609
* Multimedia: Anastasia (1997 film) / Q486609
# Anastacia

Anastacia Lyn Newkirk (Chicago, 1968ko irailaren 17a - ) estatubatuar abeslaria da.

## Diskografia
### Albumak

* 1999: Not That Kind
* 2001: Freak of Nature
* 2004: Anastacia
* 2005: Pieces of a Dream
* 2008: Heavy Rotation
* 2012: It's A Man's World
* 2014: Resurrection
* 2015: Ultimate Collection

### Singelak

* 1993: One More Chance
* 1993: Forever Luv (duet with David Morales)
* 1998: Mi Negra, Tu Bombón (duet with Omar Sosa)
* 1998: Not That Kind
* 1999: Tienes Un Solo (duet with Omar Sosa)
* 1999: I'm Outta Love
* 2000: Saturday Night's Alright for Fighting (duet with Elton John)
* 2001: Let It Be (duet with Paul McCartney, Anastacia other artists)
* 2001: I Ask of You (duet with Luciano Pavarotti)
* 2001: What More Can I Give (duet with Michael Jackson and other artists)
* 2001: Love Is Alive (duet with Vonda Shepard)
* 2001: 911 (duet with Wyclef Jean)
* 2001: Cowboys And Kisses
* 2001: Made For Lovin' You
* 2001: Paid My Dues
* 2002: One Day in Your Life
* 2002: Boom
* 2002: Why'd You Lie To Me
* 2002: You'll Never Be Alone
* 2002: I Thought I Told You That (duet with Faith Evans)
* 2002: You Shook Me All Night Long (duet with Celine Dion)
* 2002: Bad Girls (duet with Jamiroquai)
* 2003: Love Is a Crime
* 2003: We Are the Champions, We Will Rock You, Amandla (duet with Queen, Beyoncé, Bono, Cast and David A. Stewart)
* 2004: Left Outside Alone
* 2004: Sick And Tired
* 2004: Welcome To My Truth
* 2004: Heavy On My Heart
* 2004: I Do (duet with Sonny Sandoval)
* 2005: Everything Burns (duet with Ben Moody)
* 2005: Pieces Of A Dream
* 2006: I Belong To You (duet with Eros Ramazzotti)
* 2007: Sing (duet with Annie Lennox and other artists)
* 2008: I Can Feel You
* 2008: Absolutely Positively
* 2009: Holding Back the Years (duet with Simply Red)
* 2009: Defeated
* 2009: Stalemate (duet with Ben's Brothers)
* 2010: Safety (duet with Dima Bilan)
* 2010: Burning Star (duet with Natalia Druyts)
* 2011: What Can We Do (A Deeper Love) (duet with Tiësto)
* 2012: If I Was Your Boyfriend (duet with Tony Moran)
* 2012: Dream on
* 2012: Best Of You
* 2014: Stupid Little Things
* 2014: Staring at the Sun
* 2014: Lifeline
* 2015: Take This Chance

## Kanpo estekak

* Webgune ofiziala
* Datuak: Q34584
* Multimedia: Anastacia / Q34584
# Anastasia (1956ko filma)

Anastasia, 1956ko Anatole Litvak errusiar-lituaniar-estatubatuar zinema zuzendariak zuzendutako historia eta drama film bat da. Marcelle Maurette frantziar antzerkigilearen izenburu berdineko antzezlanean oinarritua dago. Ingrid Bergman, Yul Brynner eta Helen Hayes aktoreek antzeztu zuten.
Emakumezko aktore onenaren Oscar Saria (Ingrid Bergman) irabazi eta Soinu banda onenaren Oscar Sariaren (Alfred Newman) izendapena jaso zuen.

## Argumentua

Oharra: Atal honek istorio osoa edo amaiera argitzen du.
1928, Paris. 1917ko Errusiako Iraultza eta erbestealdiaren ondoren, Tsarrari leial zatzaien errusiar talde bat Leninen boltxebikeek burututako Ekaterinburgoko sarraskitik (1918) bizirik atera eta Romanov familiako senide bakarra den Anastasia Dukesa Handiaren arrastoaren bila jarraitzen dute.

## Aktoreak

* Ingrid Bergman: Anna Koreff
* Yul Brynner: Bounine jenerala
* Helen Hayes: Marie Feodorovna enperatriza
* Akim Tamiroff: Boris Adreivich Chernov
* Martita Hunt: Elena von Livenbaum baronesa
* Felix Aylmer: Chamberlain
* Sacha Pitoëff: Piotr Ivanovich Petrovin
* Ivan Desny: Paul von Haraldberg printzea (asmatutako pertsonaia)
* Natalie Schafer: Irina Lissemskaia
* Grégoire Gromoff: Stepan
* Karel Stepanek: Mikhail Vlados
* Ina De La Haye: Marusia
* Katherine Kath: Maxime

## Kanpo estekak

* IMDBko fitxa irakurgai (Ingelesez)
* Datuak: Q486591
* Multimedia: Anastasia (1956 film) / Q486591
# Arnold Houbraken

Arnold Houbraken (Dordrecht, 1660ko martxoaren 28a - Amsterdam, 1719ko urriaren 14a) herbeheretar margolari eta idazlea izan zen.
Johannes de Haanekin ikasi zuen grabatuaren teknika eta, bi urteren ondoren, Willem van Drielenburchekin hasi zen artea ikasten. Rampjaar urtea, 1672, oraindik Willemekin zegoen. Gero bederatzi hilabete eman zituen Jacobus Leveckekin eta lau urte Samuel van Hoogstratenekin. 1709 inguruan Doordrechtetik Amsterdamera aldatu zen. Batez ere De groote schouburgh der Nederlantsche konstschilders en schilderessen (Herbehereetako margolarien antzerki handia) lanagatik da ezaguna. Urrezko Aroko margolariei buruzko lan biografikoa da.

## Idazlanak

* (1711) Aen den heere Jakob Zeeus, den Wolf in 't schaepsvel ter drukpersse bestellende In: De wolf in 't schaepsvel
* (1712) Inhoud van 't Sieraad der Afbeelding In: Des menschen begin, midden en einde
* (1718) De groote schouburgh der Nederlantsche konstschilders en schilderessen

## Iruditegia

* Houbraken portrayal of the Commemoration of King Mausolus by Queen Artemisia
* Pallas Athene Visiting Apollo in the Parnassus (1703)

## Kanpo estekak

* Datuak: Q514276
* Multimedia: Arnold Houbraken / Q514276
# Arnold City (Pennsylvania)

Arnold City Ameriketako Estatu Batuetako erroldak esleitutako leku bat da. Fayette konderrian kokatuta dago, Pennsylvania estatuan. 462 biztanle ditu, 1,16 kilometro koadroko azaleran banatuta.

## Ikus, gainera

* Fayette konderria

## Kanpo estekak

* Datuak: Q4794997
# Arnold Palmer

Arnold Daniel Palmer (Latrobe, Pennsylvania, 1929ko irailaren 10a - Pittsburgh, Pennsylvania, 2016ko irailaren 25a) estatubatuar golf-jokalaria izan zen.
95 garaipen izan zituen eta, horien artean, Grand Slameko zazpi: lau Masters Txapelketa (1958, 1960, 1962 eta 1964), bi garaipen Erresuma Batuko Golf Irekian (1961 eta 1962) eta bat AEBetako Irekian 1960an.
* Datuak: Q9434
* Multimedia: Arnold Palmer / Q9434
# Arnold Scholten

Arnold Scholten (1962ko abenduaren 5a - ) Herbehereetako futbolari ohia da.
Hainbat futbol taldetan jokatu du, esaterako Amsterdamgo Ajax eta Feyenoord Rotterdam.

## Kanpo loturak

* (Japonieraz) J.League Data Site
* Datuak: Q2739359
* Multimedia: Arnold Scholten / Q2739359